GFPT กลับมาเติบโตหนุนโดยการบริโภค-ส่งออกสดใสแนะซื้อ 16.70 บาท
GFPT กลับมาเติบโตหนุนโดยการบริโภค-ส่งออกสดใสแนะซื้อ 16.70 บาท
31 ม.ค. 2562

บล.เคทีบี (ประเทศไทย) ระบุในบวิเคราะห์วันนี้(31ม.ค.) ว่า มีมุมมองเป็นบวกต่อการประชุมกลุ่มย่อยกับ GFPT เมื่อวานนี้ เราคาดว่าราคาไก่ในประเทศปี 2019 จะปรับตัวสูงขึ้น คาดกำไรปี 2018 อยู่ที่ 1.14 พันล้านบาท -35.7%  เนื่องจากผลประกอบการ 1H18 ที่อ่อนตัวจากราคาไก่ที่ลดลงและค่าเงินบาทแข็ง
อย่างไรก็ตาม คาดว่ากำไรปี 2019 จะอยู่ที่ 1.4 พันล้านบาท +23% เทียบช่วงเดียวกันของปีก่อน จากราคาไก่ในประเทศที่จะปรับตัวสูงขึ้น รวมถึงภาวะการส่งออกที่ดี เราประเมินมูลค่า GFPT โดยอิงวิธี PER ที่ 15 เท่า (เฉลี่ยย้อนหลัง 5 ปี +1SD) กับกำไรต่อหุ้นปี 2019 ซึ่งเป็นระดับที่ซื้อขายกันเมื่อธุรกิจไก่อยู่ในช่วงที่ดี จากเดิมที่ซื้อขายกันต่ำกว่าค่าเฉลี่ยเมื่อธุรกิจไก่ตกต่ำ ซึ่งจะได้มูลค่าเป้าหมายที่ 16.70 บาท คงคำแนะนำ “ซื้อ” ราคาหุ้นปรับตัวลงมากกว่าตลาดในช่วงปลายปี 2018 ได้สะท้อนผลการดำเนินงานที่ลดลงไปแล้ว ในขณะที่ปีนี้ กำไรจะกลับมาเติบโตดีที่ +23%  แต่ราคาหุ้นปัจจุบัน เทรดที่ค่า PER ถูกเพียง 12.9 เท่า